Diari Oficial de la Generalitat Valenciana


Sumari del DOGV 5681, del 16-01-2008 (2007/15692)

RESOLUCIÓ de 21 de desembre de 2007 de la Universitat Miguel Hernández d'Elx per la qual es convoquen diverses places de personal docent i investigador en règim de contractació laboral per al curs 2007-2008.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/15644


Data del document
:   21-12-2007

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * universitat
    * metge
    * concurs administratiu
    * personal docent
    * professió jurídica
    * electrònica
    * agronomia
    * psicologia

RESOLUCIÓ de 21 de desembre de 2007 de la Universitat Miguel Hernández d'Elx per la qual es convoquen diverses places de personal docent i investigador en règim de contractació laboral per al curs 2007-2008. [2007/15228]  
De conformitat amb el que establix la Llei Orgànica 6/2001, de 21 de desembre, d'universitats (LOU), modificada per Llei Orgànica 4/2007, de 12 d'abril, amb el Decret 174/2002, de 15 d'octubre (DOGV De 22 d'octubre), del Govern Valencià, sobre Règim i Retribucions del Personal Docent i Investigador Contractat Laboral de les universitats Públiques Valencianes i sobre Retribucions Addicionals del Professorat Universitari, els Estatuts i el Reglament General del Personal Docent i Investigador de la Universitat Miguel Hernández d'Elx, aprovat per Consell de Govern en la seua sessió de 7 de juny de 2006, i la resta de normativa d'aplicació general; la Universitat Miguel Hernández d'Elx (UMH) convoca Concurs Públic per a la provisió de les places de personal docent i investigador en règim de contractació laboral, d'acord amb els punts següents:   
Característiques de la convocatòria  
1. Número i característiques de les places convocades.   
Es convoquen les places de professorat universitari que s'especifiquen en l'annex I.  
2. Requisits generals i específics  
2.1. Els requisits generals que hauran de complir els aspirants a les places convocades són els especificats a continuació:  
a) Tindre complits els díhuit anys i no haver complit l'edat de jubilació.  
b) Estar en possessió de la titulació corresponent.  
c) No haver sigut separat, per mitjà d'expedient disciplinari, del servici de l'administració de l'Estat o de l'administració autonòmica, Local o institucional, ni trobar-se inhabilitat per sentència ferma per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu Estat, l'accés a la Funció Pública.  
d) No patir malaltia ni defecte físic o psíquic que impedisca l'exercisc de les funcions corresponents a Professor d'Universitat.  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.   
2.2. Els requisits específics per a concursar en les places de professorat universitari són els establits en l'annex II.   
A més per a la categoria de Professor Associat amb plaça assistencial (Associat en Ciències de la Salut) únicament podran presentar sol·licitud, els facultatius especialistes de les àrees assistencials a què corresponguen les places convocades.  
Per a poder concursar és requisit imprescindible estar en possessió del títol de Llicenciat en Medicina i Cirurgia o de Farmàcia. En els casos en què corresponga, estar en possessió del títol de Psicologia, Podologia o Fisioteràpia. Si la plaça convocada es troba adscrita a l'àrea de coneixement de Microbiologia, estar en possessió del títol de Farmàcia. En tot cas, és requisit imprescindible ocupar plaça en una de les Institucions sanitàries de les arreplegades en el Conveni subscrit entre la Universitat Miguel Hernández, la conselleria de Sanitat i la Diputació Provincial d'Alacant (DOGV Núm. 3437, de 18/02/99).  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.   
3 Sol·licituds   
3.1 Termini. El termini de presentació de sol·licituds finalitzarà a les 14 hores del 20é dia natural a comptar a partir de l'endemà al de la publicació d'esta convocatòria en el Diari Oficial de la Comunitat Valenciana (DOCV).   
3.2. Sol·licituds i Documentació a presentar. Necessàriament, haurà de presentar-se tantes sol·licituds i documentació com a places a què s'opte.  
Els interessats a prendre part en esta convocatòria hauran de presentar la documentació següent:   
A) Instància segons model de la UMH, que es troba en l'annex IV, que li serà facilitada en el Registre General o en els Centres de Gestió de Campus d'esta Universitat i que esta disponible en la pagina web de la UMH (www.umh.es/rrhh).  
B) Fotocòpia del DNI O, en cas d'estrangers, del document que acredite la seua identitat i data de naixement.   
C) Fotocòpia del títol Acadèmic o resguard d'haver abonat els drets d'expedició, que corresponga, d'acord amb els requisits de l'annex II. En cas de titulacions estrangeres, hauran d'acreditar l'homologació corresponent del Ministeri d'Educació i Ciència.  
D) Fotocòpia de la Certificació acadèmica personal (Expedient acadèmic).   
E) Currículum Vitae, segons model d'esta Universitat, publicat en el Diari Oficial de la Comunitat Valenciana d'11 de novembre de 1997 que també serà facilitat en el Registre General o en els Centres de Gestió de Campus i disponible en la pagina web de la UMH (www.umh.es/rrhh).  
F) Resguard que justifique el pagament de les taxes en concepte de drets de participació. Els aspirants hauran d'abonar, per mitjà de transferència bancària a la Caixa d'Estalvis del Mediterrani (2090) Oficina d'Empreses d'Elx (Polígon de Carrús), Sucursal 0369 D.C. 85 número de compte 5179536112 "Universitat Miguel Hernández d'Elx" Concursos Docents, o bé a Bancaixa (2077) Oficina Principal d'Elx, Sucursal 0266 D.C. 67 número de compte 9621270891 "Universitat Miguel Hernández d'Elx" Concursos Docents, la quantitat de 25,76 Euros en concepte de participació, especificant el nom i cognoms, número de carnet d'identitat i plaça a què es concursa amb indicació del número.  
Estaran exempts del pagament de la taxa els aspirants que acrediten patir una discapacitat en grau igual o superior al 33% per mitjà de certificació de reconeixement de la discapacitat,  
La realització de l'ingrés, en cap cas, suposarà substitució del tràmit de presentació dins del termini i la forma escaient de la sol·licitud.  
Serà motiu d'exclusió del procediment l'absència d'ingrés efectiu dels drets d'examen en el termini previst per a la presentació de sol·licituds.  
L'exclusió per no complir algun dels requisits de la convocatòria o la no presentació a la prova no comportarà el dret a la devolució de les taxes.   
G) Per a les categories a continuació indicades, a més:   
G.1 Places de Professor Associat:   
S'acreditarà l'exercici de l'activitat professional remunerada, fora de l'àmbit acadèmic universitari i durant el període requerit, amb alguna de la documentació següent:  
A) El professional que treballa per compte propi, fotocòpies del justificant del pagament de l'impost d'activitats econòmiques o de les declaracions trimestrals dels pagaments a compte del IRPF o de l'informe de vida laboral expedit per la Tresoreria General de la Seguretat Social.   
b) El professional que treballa per compte d'altri, per mitjà de fotocòpia de l'informe de vida laboral expedit per la Tresoreria General de la Seguretat Social.   
c) En cas de ser empleats públics (funcionaris o laborals) fotocòpia del Certificat de Servicis Prestats.   
d) Qualsevol altra documentació que acredite el compliment dels requisits establits en l'annex II.  
G.2 Places de Professor Associat amb plaça assistencial (Associat en Ciències de la Salut):  
a) Junt amb la documentació exigida per a Professor Associat, a més, certificació acreditativa de què presta servicis en la Institució Sanitària on es convoca la plaça.   
G.3 Places de Professor Contractat Doctor:  
a) Acreditació requisits específics establits en l'annex II.  
b) S'aportarà fotocòpia confrontada d'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.   
G.4 Places de Professor Ajudant Doctor:  
a) Acreditació requisits específics establits en l'annex II.  
b) S'aportarà fotocòpia confrontada d'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.   
G.5 Places d'Ajudant:  
a) Acreditació requisits específics establits en l'annex II.   
H) Els interessats a prendre part en esta Convocatòria per a les places corresponents a les àrees de coneixement de Pintura, Dibuix o Escultura, hauran de presentar, junt amb la documentació abans requerida, els dossiers justificatius dels seus respectius mèrits.  
3.3. La documentació abans referida es presentarà, en el Registre General de la UMH o en els Centres de Gestió de Campus, en horari de 9 a 14 hores, o per qualsevol dels procediments establits en la Llei 30/92 de 26 de novembre de Règim Jurídic de les Administracions Públiques i del Procediment Administratiu Comú.  
Les sol·licituds que es presenten a través de les oficines de Correus hauran de contindre's en sobre obert per a ser datades i segellades pel funcionari de Correus, abans de la seua certificació, i haurà de figurar clarament el número de l'oficina i la data.  
4. Protecció de Dades Personals  
Les dades de caràcter personal que aporten els aspirants per mitjà de les instàncies s'incorporaran al fitxer automatitzat de concursos del Servici de Recursos Humans, sota la responsabilitat del secretari general de la UMH, per a la gestió de les convocatòries per a proveir places de personal docent i investigador contractat i la gestió de recursos administratius contra les propostes de provisió de les dites places.   
Les dades de caràcter personal seran tractats d'acord amb les previsions del Reial Decret 994/1999, d'11 de juny, pel que s'aprova el Reglament de Mesures de Seguretat dels Fitxers Automatitzats que continguen dades de caràcter personal.  
Els drets d'accés, de rectificació, de cancel·lació i d'oposició podran exercitar-se, per escrit, dirigit al secretari general de la UMH, d'acord amb el que establix la Llei Orgànica 15/1999, de 13 de desembre, de protecció de dades.  
5. Composició de les comissions de Contractació  
5.1 Les comissions de Contractació dels concursos per a la provisió de places de PDI contractat estaran formades per cinc membres titulars i els seus corresponents suplents, corresponent-li al rector el nomenament dels seus membres i la designació de les tres quintes parts d'estos i la del president de la comissió d'entre els mateixos. La resta de membres seran nomenats pel rector, oït el Departament que no tindrà caràcter vinculant.  
5.2 Les comissions de Contractació que hagen de jutjar places de professors associats amb plaça assistencial, segons el Conveni subscrit entre la Universitat Miguel Hernández, la conselleria de Sanitat i la Diputació Provincial d'Alacant (DOGV núm. 3.437, de 18/2/99), es regiran per la normativa específica proposta per la Comissió Mixta del mencionat Conveni i aprovada pel Consell de Govern de la UMH, i si no n'hi ha pel Reglament de Règim General del Personal Docent i Investigador de la UMH.  
5.3 La composició nominal concreta de cada una de les comissions es farà pública en els taulers del Registre General i Registres Auxiliars dels Centres de Gestió de Campus i en la web de la Universitat (www.umh.es/rrhh).  
6. Criteris de valoració de les comissions de Contractació.   
6.1 Una vegada constituïda la Comissió corresponent, fixarà i farà públics amb anterioritat a l'acte d'obertura de la documentació presentada pels candidats, els criteris per a la valoració dels mèrits d'estos i la puntuació mínima a obtindre pels candidats.  
6.2 Cada un dels candidats podrà obtindre un màxim de 10 punts, dels quals 7 correspondran als mèrits aportats i 3 a l'adequació del sol·licitant a l'activitat docent i, si és el cas, d'investigació a realitzar.  
6.3 Els 7 punts a atorgar per mèrits aportats seran concedits per la Comissió de Contractació d'acord amb els següents criteris generals:  
6.3.1. Per a places d'Ajudant  
a) Expedient acadèmic general. Màxim 1 punt  
b) Expedient acadèmic específic. Màxim 2 punts  
c) Publicacions, projectes, patents o, si és el cas, obra artística. Màxim 1,5 punts  
d) Altres mèrits. Màxim 2,5 punts  
6.3.2. Per a places d'Ajudants Doctors  
a) Expedient, formació acadèmica, activitat professional, gestió i vida universitària. Màxim 3 punts.  
b) Activitat investigadora. Màxim 2 punts  
c) Activitat docent. Màxim 1 punt  
d) Altres mèrits. Màxim 1 punt  
6.3.3. Per a places de Professor contractat doctor  
a) Activitat docent. Màxim 2,5 punts  
b) Activitat investigadora. Màxim 2,5 punts  
c) Expedient, formació acadèmica, activitat professional, gestió i vida universitària. Màxim 1 punt  
d) Altres mèrits. Màxim 1 punt  
6.3.4. Per a places d'Associats  
a) Valoració de les activitats professionals extrauniversitàries, o, si és el cas, obra artística. Màxim 5 punts  
b) Altres mèrits. Màxim 2 punts  
6.4. Els tres punts a atorgar per adequació del sol·licitant a l'activitat docent o d'investigació a realitzar, seran concedits per la Comissió de Contractació en atenció a les necessitats específiques de la Universitat posades de manifest en la convocatòria de la plaça.  
7. De les proves  
Els concursos per a la provisió de places de PDI es realitzaran en qualsevol dels campus de la UMH i constaran d'una primera prova d'avaluació, i si la Comissió ho creu necessari, d'una segona prova consistent en la realització d'una entrevista. En el transcurs dels seus treballs, la Comissió de Contractació podrà sol·licitar els informes que crega oportuns per al millor exercisc de les seues funcions.   
7.1 Admissió de sol·licituds.   
Els sol·licitants hauran de presentar tantes sol·licituds i documentació com a places a què s'opte, i ha d'indicar en cada una d'elles el contingut de la convocatòria.  
Transcorregut el termini de presentació de sol·licituds, es publicarà la llista provisional d'admesos i exclosos i els motius d'exclusió en els taulers del Registre General i Registres Auxiliars dels Centres de Gestió de Campus i en la web de la Universitat (www.umh.es/rrhh).  
A través dels Registres Auxiliars dels Centres de Gestió de Campus, o del Registre General, els interessats que ho consideren necessari, podran formular reclamacions dirigides al responsable del Servici de Recursos Humans en un termini de 5 dies hàbils a comptar de la publicació de les llistes. Revisades les reclamacions es publicarà la relació definitiva d'admesos i exclosos en els taulers del Registre General i Registres Auxiliars dels Centres de Gestió de Campus i en la web de la Universitat (www.umh.es/rrhh).   
7.2 Primera prova.   
La primera prova consistirà en la valoració per la Comissió dels mèrits del candidat i de l'adequació del sol·licitant a les necessitats la Universitat expressada en la convocatòria.  
En el termini fixat, el president procedirà a la constitució de la Comissió i a establir els criteris d'avaluació específics, que hauran de conformar allò que s'ha establit, amb caràcter general, en la present convocatòria. De tot això es donarà publicitat en el tauler d'anuncis oficial del Centre de Gestió de Campus corresponent i en la pàgina web de la Universitat (www.umh.es/rrhh).  
Després de la publicació dels criteris d'avaluació, el president procedirà a obrir la documentació i a aplicar els mateixos als concursants admesos.  
En el termini màxim de tres dies hàbils des de la finalització dels treballs de la Comissió, es farà pública en el tauler d'anuncis oficial del Centre de Gestió de Campus on s'haja realitzat la prova i en la web (www.umh.es/rrhh) la valoració dels candidats en la primera prova i el en resultat, així com la proposta de provisió de la plaça en el cas que no siga necessari, segons el parer de la Comissió, passar a la segona prova.  
La Comissió podrà realitzar la segona prova quan finalitzada la primera hi haja concursants que superen el mínim quantitatiu establit en els criteris de valoració i, a més, obtinguen el vot favorable de, almenys, tres dels seus membres.  
7.3 Segona prova  
Si és el cas, amb la publicació de la valoració dels candidats en la primera prova, se'ls citarà per a la realització de la segona prova, i se indicarà lloc, dia i hora. El termini per a la realització de la segona prova, no podrà ser inferior a tres dies hàbils ni superior a deu, des que es publique la citació.  
La segona prova que serà pública, consistirà en una entrevista en què la Comissió debatrà amb el concursant, durant un temps màxim de tres hores, sobre els documents presentats en la primera prova, i de tots aquells aspectes curriculars i documentals que considere rellevants per a la seua millor selecció.  
Amb anterioritat al començament de la segona prova, la Comissió de Contractació publicarà, en el lloc de realització de la mateixa, els criteris de valoració qualitativa d'esta.  
Finalitzada la segona prova i en el termini màxim de tres dies hàbils, la Comissió farà públics els resultats de l'avaluació que en esta prova li mereix cada candidat, així com la proposta de provisió de la plaça  
8. De la proposta de provisió  
8.1. En tot cas, el temps transcorregut entre la publicació de les llistes definitives d'admesos i la proposta de provisió del concurs no podrà excedir quatre mesos.  
Les comissions de Contractació proposaran al rector, la relació dels candidats proposats per a la seua contractació.  
En els concursos en què no siga necessari passar a la segona prova, la proposta de provisió s'ordenarà de major a menor puntuació sempre que els candidats superen el mínim quantitatiu establit en els criteris de valoració i, a més, obtinga el vot favorable de, almenys, tres dels membres de la Comissió. En cas d'empat, el president de la Comissió tindrà vot de qualitat.  
Quan s'hagen convocat unes quantes places de la mateixa categoria en una mateixa àrea de coneixement i amb idèntiques activitats docents i investigadores, se citarà els concursants proposats per l'orde de valoració que dels mateixos s'haja efectuat, perquè procedisquen a triar vacant.  
En les places d'associats i ajudants, l'orde de puntuació dels candidats establit en la primera prova quedarà constituït com llesta de reserva per al curs acadèmic en què es convoque la plaça.  
En cap cas, es podran realitzar més propostes de provisió que places convocades. Tots els concursos podran resoldre's amb l'absència de proposta de provisió de la plaça o places.  
Els concursants que no hagen sigut proposats per a ser nomenats per a la plaça objecte de concurs no podran al·legar cap dret sobre places vacants.  
8.2. Expedient administratiu del concurs.  
El següent dia hàbil al de finalitzar l'actuació de la Comissió, el secretari de la mateixa entregarà en la secretària general de la Universitat, a través del Registre General o Auxiliars, l'expedient administratiu del concurs, que incorporarà els documents següents:  
a) Acta de constitució de la Comissió.  
b) Criteris de valoració de la primera prova.   
c) Acta en què conste la valoració de la primera prova i la motivació del vot dels membres de la Comissió, per a cada concursant.  
d) Si procedix, acta en què conste la motivació del vot dels membres de la Comissió respecte de la segona prova, per a cada concursant.  
e) Acta de proposta de provisió dels concursants que procedisca, per orde de preferència per a la seua contractació.   
f) Documentació presentada pels concursants, així com qualsevol altra que la Comissió haja tingut en compte en el seu treball.  
Els concursants que no hagen obtingut plaça, amb la sol·lictud prèvia al secretari general, podran retirar la documentació presentada al concurs en el termini d'un mes des que merite ferm la resolució administrativa (o judicial, si és el cas) del concurs. A partir del dit termini, la Universitat disposarà de la dita documentació, procedint a la seua destrucció  
9. De la contractació  
9.1. Contractació del candidat.  
A la vista de la proposta de provisió feta per la Comissió, i si ho creu oportú, el rector determinarà l'efectivitat de la proposta. El Servici de Recursos Humans comunicarà la incorporació de nou professorat als Departaments implicats.  
9.2. Tràmits de la contractació.   
El Centre de Gestió de Campus que corresponga citarà el candidat proposat perquè, en un termini màxim de tres dies hàbils, es persone en el dit Centre a fi d'aportar la documentació acreditativa de complir els requisits establits en la convocatòria i procedir, si és el cas, a la firma de quanta documentació siga necessària per a la formalització de la seua contractació, i que serà remés immediatament al Servici de Recursos Humans per a la seua tramitació. Transcorregut este termini sense haver-se personat, el candidat decaurà en el seu dret procedint-se a citar al següent i, si és el cas, successius.   
En el cas de renúncia explícita d'un candidat, amb anterioritat a la presentació de la documentació acreditativa dels requisits, s'aplicarà el mateix procediment de citació de l'apartat anterior.  
10. De les reclamacions i recursos  
10.1. Reclamacions.   
Contra la proposta de la Comissió de Contractació, els candidats podran presentar reclamació davant de la Comissió de Revisió de Contractacions, en el termini màxim de deu dies hàbils a comptar de l'endemà a la publicació de la proposta de provisió. En cap cas la reclamació paralitzarà la contractació.  
10.2. Comissió de Revisió de Contractacions.   
La reclamació interposada serà valorada per la Comissió de Revisió de Contractacions, formada per cinc membres titulars i els seus corresponents suplents, professors funcionaris de carrera pertanyents als cossos docents universitaris amb el grau de doctor. Dos dels seus membres seran designats pel rector d'entre els seus Vicerectors, actuant el de major edat de president i l'altre de secretari. Els tres membres restants seran nomenats pel rector; un d'ells a proposta de les organitzacions sindicals més representatives de la Universitat.  
La Comissió de Revisió de Contractacions examinarà l'expedient relatiu al concurs per a vetlar per les garanties que establix la Llei Orgànica 6/2001, de 21 de desembre i l'Estatut de la Universitat; valorarà els aspectes procedimentals, i verificarà l'efectiu respecte en el procediment per part de les comissions de Contractació de la igualtat de condicions dels candidats i dels principis de mèrit i capacitat dels mateixos.  
La Comissió de Revisió de Contractacions podrà sol·licitar dels membres de la Comissió de Contractació i dels candidats totes les aclariments que estime oportunes. Així mateix, podrà sol·licitar tots els informes que estime convenients.  
En el termini màxim de dos mesos des que es va produir la reclamació, la Comissió de Revisió de Contractacions ratificarà o no la proposta reclamada . En este últim cas, es retrotraurà l'expedient fins al moment en què es va produir el vici, devent la Comissió de Contractació del concurs formular nova proposta.  
La resolució que adopte la Comissió de Revisió de Contractació podrà ser recorreguda en alçada davant del rector en el termini màxim de 10 dies hàbils des de la seua notificació.  
11. Característiques dels Contractes.  
Els contractes laborals de personal docent i investigador tenen naturalesa especial (art. 2.2. Del Decret 174/2002).  
Els contractes de personal docent i investigador contractat en règim laboral es formalitzaran per escrit d'acord amb el model que a este efecte ha aprovat el Consell de Govern Provisional d'esta Universitat.   
Les retribucions són les determinades en el Decret 174/2002, de 15 d'octubre, del Govern Valencià, considerant-se si és el cas aquelles variacions que aproven els òrgans competents d'esta Universitat.  
Les retribucions integres mensuals seran les establides en l'annex III.  
En l'annex I s'especifica el codi o número de la plaça, el tipus de contracte, la dedicació, el departament, l'àrea de coneixement a què s'adscriu la plaça, activitats a exercir i duració del contracte.  
Abreviatures utilitzades:  
ASO: PROFESSOR ASSOCIAT  
ASOCCS: PROFESSOR ASSOCIAT AMB PLAÇA ASSISTENCIAL (Associat en Ciències de la Salut)  
PCDOC: PROFESSOR CONTRACTAT DOCTOR  
AYUDOC: PROFESSOR AJUDANT DOCTOR  
AYU: AJUDANT  
VISIT: PROFESSOR VISITANT  
C08 (TC): DEDICACIÓ A TEMPS COMPLET (37,5 H/SEM)  
P06 (6+6): DEDICACIÓ A TEMPS PARCIAL (6 H. LECTIVES + 6 H. TUTORIES/SEM)  
P05 (5+5): DEDICACIÓ A TEMPS PARCIAL (5 H. LECTIVES + 5 H. TUTORIES/SEM)  
P04 (4+4): DEDICACIÓ A TEMPS PARCIAL (4 H. LECTIVES + 4 H. TUTORIES/SEM)  
P03 (3+3): DEDICACIÓ A TEMPS PARCIAL (3 H. LECTIVES + 3 H. TUTORIES/SEM)  
DFC: DES DE LA FIRMA DE CONTRACTE   
12. Règim de Recursos  
12.1. Les convocatòries de places de Personal Docent i Investigador Contractat i tots els actes administratius es que deriven d'elles, podran ser impugnades en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tots els actes de notificació dels procediments que s'inicien com a conseqüència d'admetre els recursos regulats en la present resolució, es faran amb text integre, en els taulers del Registre General i Registres Auxiliars dels Centres de Gestió de Campus i, a titule informatiu, en la web de la Universitat (www.umh.es/rrhh).  
Elche, 21 de diciembre de 2007.- El vicerector de Personal (Delegació Rectoral 893/07 de 08.06.2007, DOCV núm. 5.535, de 15.06.2007): José Francisco González Carbonell.  
ANNEX I  
Núm. de Plaça: DC1637  
Categoria: ASO  
Dedicació: P03 (3+3)  
Departament: ART HUMANITATS I CIÈNCIES   
SOCIALS I JURÍDIQUES  
Àrea de Coneixement: Dret Administratiu  
Perfil: Docència en Dret Administratiu  
Duració del contracte: DFC FINS AL 30/09/2008  
NÚM. de Plaça: DC1960  
Categoria: ASO  
Dedicació: P06 (6+6)  
Departament: ART HUMANITATS I CIÈNCIES   
SOCIALS I JURÍDIQUES  
Àrea de Coneixement: Dret Internacional Públic i Relacions Internacionals  
Perfil: Docència en Dret Internacional Públic i   
Relacions Internacionals  
Duració del contracte: DFC FINS AL 30/09/2008  
NÚM. de Plaça: DC1320  
Categoria: ASO  
Dedicació: P06 (6+6)  
Departament: CIÈNCIA DE MATERIALS,ÒPTICA I   
TECNOLOGIA ELECTRÒNICA  
Àrea de Coneixement: Tecnologia Electrònica  
Perfil: Docència en Tecnologia Electrònica  
Duració del contracte: DFC FINS AL 30/09/2008  
NÚM. de Plaça: DC630  
Categoria: ASOCCS  
Dedicació: P03 (3+3)  
Departament: FARMACOLOGIA, PEDIATRIA I QUÍMICA   
ORGÀNICA  
Àrea de Coneixement: Pediatria  
Perfil: Docència pràctica en Pediatria en l'Hospital   
General Universitari de Sant Joan d'Alacant  
Duració del contracte: DFC FINS AL 30/09/2008  
Centre Assistencial: HOSPITAL GENERAL UNIVERSITARI DE SANT JOAN d'ALACANT  
NÚM. de Plaça: DC1915  
Categoria: AYUDOC  
Dedicació: C08 (TC)  
Departament: PSICOLOGIA DE LA SALUT  
Àrea de Coneixement: Psicologia Evolutiva i de l'Educació  
Perfil: Docència i investigació en Psicologia   
Evolutiva i de l'Educació  
Duració del contracte: DFC FINS AL 30/09/2009  
NÚM. de Plaça: DC1916  
Categoria: AYUDOC  
Dedicació: C08 (TC)  
Departament: PSICOLOGIA DE LA SALUT  
Àrea de Coneixement: Psicologia Evolutiva i de l'Educació  
Perfil: Docència i investigació en Psicologia   
Evolutiva i de l'Educació  
Duració del contracte: DFC FINS AL 30/09/2009  
NÚM. de Plaça: DC1924  
Categoria: AYUDOC  
Dedicació: C08 (TC)  
Departament: PSICOLOGIA DE LA SALUT  
Àrea de Coneixement: Psicologia Social  
Perfil: Docència i investigació en Psicologia Social  
Duració del contracte: DFC FINS AL 30/09/2009  
NÚM. de Plaça: DC1963  
Categoria: ASO  
Dedicació: P06 (6+6)  
Departament: SALUT PÚBLICA, HISTÒRIA DE LA CIÈNCIA I GINECOLOGIA  
Àrea de Coneixement: Medicina Preventiva i Salut Pública  
Perfil: Docència en Medicina Preventiva i Salut   
Pública  
Duració del contracte: DFC FINS AL 30/09/2008  
NÚM. de Plaça: DC1964  
Categoria: ASO  
Dedicació: P03 (3+3)  
Departament: SALUT PÚBLICA, HISTÒRIA DE LA CIÈNCIA I GINECOLOGIA  
Àrea de Coneixement: Medicina Preventiva i Salut Pública  
Perfil: Docència en Medicina Preventiva i Salut   
Pública  
Duració del contracte: DFC FINS AL 30/09/2008  
NÚM. de Plaça: DC1965  
Categoria: ASO  
Dedicació: P03 (3+3)  
Departament: SALUT PÚBLICA, HISTÒRIA DE LA CIÈNCIA I GINECOLOGIA  
Àrea de Coneixement: Medicina Preventiva i Salut Pública  
Perfil: Docència en Medicina Preventiva i Salut   
Pública  
Duració del contracte: DFC FINS AL 30/09/2008  
NÚM. de Plaça: DC1478  
Categoria: ASO  
Dedicació: P06 (6+6)  
Departament: TECNOLOGIA AGROALIMENTÀRIA  
Àrea de Coneixement: Tecnologia d'Aliments  
Perfil: Docència en Enologia  
Duració del contracte: DFC FINS AL 30/09/2008  
ANNEX II  
Requisits específics per a participar en concursos  
docents a places de contractació  
Professor associat  
Especialistes de reconeguda competència que acrediten exercir la seua activitat professional fora de l'àmbit acadèmic universitari.   
Professor associat amb plaça assistencial (associat en Ciències de la Salut)  
- Haurà de reunir els requisits que amb caràcter general i específic s'establixen per al professor Associat.  
- Les places de professors associats amb plaça assistencial, hauran de cobrir-se per personal de la Institució Sanitària concertada amb la categoria i el règim de dedicació expressat en el punt dos de la base tretzena de l'article 4t del RD 1558/1986, de 28 de juny, pel que s'establixen les bases generals del règim de concerts entre les universitats i les Institucions Acadèmiques.  
Professor contractat doCtor  
- Ser Doctor.  
- Estar en possessió d'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.  
Professor ajudant Doctor  
- Ser Doctor.  
- Estar en possessió d'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.  
Ajudant  
- Estar admés o estar en condicions de ser admés en els estudis de doctorat.  
ANNEX III  
Retribucions mensuals de personal docent i investigador contractat laboral (\*)  
Professor associat i professor associat amb plaça assistencial (associat en Ciències de la Salut)  
 Sou Complement de Destinació Total mensual  
Temps parcial P03 (3+3) 162,44 € 93,91 € 256,35 €  
Temps parcial P04 (4+4) 216,57 € 125,20 € 341,77 €  
Temps parcial P05 (5+5) 270,70 € 156,48 € 427,18 €  
Temps parcial P06 (6+6) 324,81 € 187,77 € 512,58 €  
   
Professor contractat Doctor  
 Sou Complement de Destinació Complement Especific Total mensual  
Temps Complet C08 (TC) 1112,85 € 802,78 € 140,78 € 2056,41 €  
Professor ajudant Doctor  
 Sou Complement de Destinació Total mensual  
Temps Complet C08 (TC) 890,26 € 696,50 € 1586,76 €  
Professor ajudant  
 Sou Complement de Destinació Total mensual  
Temps Complet C08 (TC) 890,26 € 204,17 € 1094.43 €  
(\*) Es tindrà dret a dos pagues extraordinàries a l'any que es percebran pels imports que s'establisca en la normativa vigent i sempre que no es perceben càrrec d'una altra Administració Pública.  
\* \* \* \* \*  
ANEXO III  
Retribuciones mensuales de personal docente e investigador contratado laboral (\*)  
Profesor asociado y profesor asociado con plaza asistencial (asociado en Ciencias de la Salud)  
 Sueldo Complemento de Destino Total mensual  
Tiempo parcial P03 (3+3) 162,44 € 93,91 € 256,35 €  
Tiempo parcial P04 (4+4) 216,57 € 125,20 € 341,77 €  
Tiempo parcial P05 (5+5) 270,70 € 156,48 € 427,18 €  
Tiempo parcial P06 (6+6) 324,81 € 187,77 € 512,58 €  
   
Profesor contratado Doctor  
 Sueldo Complemento de Destino Complemento Especifico Total mensual  
Tiempo Completo C08 (TC) 1112,85 € 802,78 € 140,78 € 2056,41 €  
Profesor ayudante Doctor  
 Sueldo Complemento de Destino Total mensual  
Tiempo Completo C08 (TC) 890,26 € 696,50 € 1586,76 €  
Profesor ayudante  
 Sueldo Complemento de Destino Total mensual  
Tiempo Completo C08 (TC) 890,26 € 204,17 € 1094.43 €  
(\*)Se tendrá derecho a dos pagas extraordinarias al año que se percibirán por los importes que se establezca en la normativa vigente y siempre que no se perciban a cargo de otra Administración Pública.   
ANNEX IV  
Model de sol·licitud per a places de personal   
docent i investigador en règim de contractació laboral  
D/SRA.............................., amb DNI..................., expedit en .................................  
Nascut en............................... Data......................................  
Domicili en ....................... Província de ..................................  
Carrer de.................................................. Número.........................  
Codi Postal.................................. Telèfon/s................................  
EXPOSA  
Que havent-se convocat diverses places de personal docent i investigador en règim de contractació laboral, mitjançant una resolució de la Universitat Miguel Hernández d'Elx, de data..................(DOCV...................)  
SOL·LICITA  
Participar en el concurs per a la plaça següent (Una sol·licitud per plaça)  
Codi de la Plaça:.................................................................  
Categoria...............................................................................  
Departament..................................................................  
Àrea............................. Perfil................................  
En ..........................A........... de......................200?.  
Fdo.:...............................  
EXCM I MGFCO. SR. RECTOR  
DE LA UNIVERSITAT MIGUEL HERNANDEZ D'ELX.